সরকারি চাকুরেদের জন্য মহার্ঘ্য ভাতার ঘোষণা আসছে। আগামী অর্থবছরের বাজেটে এ সম্পর্কে একটি ঘোষণা থাকতে পারে। একই সাথে বাজেটে সরকারি কর্মকর্তা-কর্মচারীদের জন্য একটি স্থায়ী জাতীয় পে-কমিশন গঠনের প্রতিশ্রুতিও থাকবে। মহার্ঘ্য ভাতার পরিমাণ হতে পারে ১০ থেকে ২০ শতাংশ। মূলত আগামী সংসদ নির্বাচন সামনে রেখে বিপুল সরকারি, আধা সরকারি ও স্বায়ত্তশাসিত কর্মকর্তা-কর্মচারীদের ‘তুষ্টি’র জন্য এই ধরনের একটি ঘোষণা দেয়ার কথা সক্রিয়ভাবে বিবেচনা করা হচ্ছে।